**Likumprojekta**

**"Grozījums Publiskas personas finanšu līdzekļu**

**un mantas izšķērdēšanas novēršanas likumā"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums Publiskas personas finanšu līdzekļu un mantas izšķērdēšanas novēršanas likumā” (turpmāk – likumprojekts) mērķis ir noteikt Atvieglojumu vienotās informācijas sistēmas (turpmāk – AVIS) darbības regulējumu, kas nosaka valstī centralizētu atvieglojumu uzskaites koplietošanas risinājumu valsts un pašvaldību atvieglojumu administrēšanai un iekļaut deleģējumu AVIS noteikumu izstrādei un lietošanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | AVIS tiek izstrādāta projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2. kārta”, Nr. 2.2.1.1/19/I/002” ietvaros. Atbilstoši Ministru kabineta 2015.gada 17. novembra noteikumu Nr. 653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 40. punktam, nozares ministrija, kā finansējuma saņēmējs vai kā sadarbības partneris, vai kā tiešās pārvaldes iestāde, kuras padotībā atrodas finansējuma saņēmējs vai sadarbības partneris, nodrošina, lai 2023.gadā, kad ir pabeigta AVIS ieviešana, būtu apstiprināts tiesiskais regulējums, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Latvijā un citviet pasaulē izmanto galvenokārt divas atvieglojumu administrēšanas pieejas: atvieglojumu maksājumus saņem tirgotājs, nevis atvieglojuma saņēmējs vai atvieglojuma saņēmējs iesniedz atvieglojumu saņemšanai nepieciešamos dokumentus (piemēram, iesniegums un, ja nepieciešami, papildus pierādījuma/apliecinājuma dokumenti) atvieglojumu devējam (atvieglojuma maksājumus saņem pats atvieglojuma saņēmējs). Abos gadījumos ar atvieglojumiem saistītie maksājumi notiek pirms vai pēc darījuma. Divu esošo pieeju trūkumi ir neefektīva atvieglojumiem paredzēto līdzekļu izlietošana un ir grūti vai neiespējami verificēt atvieglojuma darījumu gadījumus (kā arī atvieglojumu saņemšanas neatkarīgu un uzticamu kontroli).  **AVIS izstrādes mērķis ir** izveidot iedzīvotājiem, komersantiem un valsts un pašvaldības institūcijām ērtu, viegli saprotamu sistēmu, kas nodrošina precīzu atvieglojumu saņēmēju identifikāciju un atvieglojumu norādījumu izpildi. Tādējādi nodrošinot iespēju veikt analīzi par esošās valsts un pašvaldību politikas realizāciju, sasniegtajiem mērķiem, vērtējot precīzus datus un radot iespēju veikt secinājumus par nepieciešamajiem pilnveidojumiem.AVIS ir valsts līmeņa vienota platforma, kurā atvieglojumu devēji reģistrē nosacījumus, saskaņā ar kuriem tie tirgotājiem apmaksā daļu no atvieglojumu saņēmējam piekrītošās maksas par saņemtajiem pakalpojumiem un precēm, un kurā tiek uzskaitīta informācija par veiktajiem darījumiem.  AVIS izveides ieguvumi:   1. Atvieglojumu saņēmējiem atvieglojumi būs pieejami no brīža, kad tie ir piešķirti, bez sociālo statusu apliecinošu izziņu, apliecību utml. dokumentu izgatavošanas un uzrādīšanas. Atvieglojumu saņēmējiem tiks nodrošināta iespēja portālā latvija.lv redzēt tiem pienākošos atvieglojumus un kontrolēt, vai tirgotājs ir korekti uzskaitījis viņam sniegtos pakalpojumus un preces, tā samazinot tirgotāja krāpniecības risku. 2. Atvieglojumu devējam tiks nodrošināta iespēja publicēt atvieglojumu piešķiršanas nosacījumus, neveidojot individuālu datu apmaiņu ar katru tirgotāju, kā arī iespēja kontrolēt tirgotāja darbību un piešķirto atvieglojumu izmantošanu. 3. Tirgotājiem tiks nodrošināta iespēja sniegt pakalpojumus un pārdot preces, neveidojot individuālu datu apmaiņu ar katru atvieglojumu devēju, kā arī darījuma brīdī pārliecināties par atvieglojumu piešķiršanas nosacījumu spēkā esamību, tā samazinot atvieglojuma saņēmēja krāpniecības risku. 4. Kases sistēmu tirgotājiem un apkalpojošajiem dienestiem būs jāveic Valsts ieņēmumu dienesta vienotajā datu bāzē reģistrēto nodokļu un citu maksājumu reģistrēšanas elektronisko ierīču un iekārtu sertifikācija tikai vienreiz. Nebūs nepieciešama atkārtota sertificēšana gadījumos, kad tirgotājs vēlēsies uzsākt sadarbību ar citu atvieglojumu devēju, kā arī gadījumos, kad atvieglojumu devējs būs mainījis atvieglojumu piešķiršanas nosacījumus. 5. Valsts pārvaldē atvieglojumu pārvaldības procesā tiks ieviests Personu apliecinošu dokumentu likumā noteiktais princips, ka eID karte no 2023. gada kalpos kā vienots personas identifikācijas līdzeklis.   Atvieglojumu administrēšanas jautājums ir aktuāls gan valsts, gan pašvaldību līmenī, jo neefektīvi administrējot atvieglojumus, tiek izlietoti būtiski valsts un pašvaldību budžeta līdzekļi. Var minēt sociālās grupas, piemēram, skolēni, pensionāri, bezdarbnieki un citi, kuriem pieejami dažāda veida atvieglojumi dažādu pakalpojumu/preču saņemšanai, piemēram, sabiedriskā transporta biļešu atlaides, dažādi atvieglojumi maznodrošinātajiem, bāreņiem, daudzbērnu ģimenēm, u.c. Tāpat atsevišķas pašvaldības vēlas saviem iedzīvotājiem nodrošināt atvieglojumus arī citu pašvaldību teritorijā, izmantojot universālu identifikācijas līdzekli. Atsevišķos gadījumos Latvijā pašvaldībās ir ieviesta lokāla atvieglojumu uzskaites sistēma ar definētām atlaižu/atvieglojumu kategorijām.  Arī Valsts Kontroles 18.06.2019. ziņojumā[[1]](#footnote-2) ir uzsvērta nepieciešamību skatīt atvieglojumus, to uzskaiti un kontroli kā sistēmu kopumā. Ziņojumā analizēts un norādīts uz katra atvieglojuma pamatojamību, pārskatāmību un nepieciešamību risināt sistēmiskās problēmas.  Lai ievērotu Valsts kontroles ziņojumā norādītos ieteikumus un Valsts pārvaldes iekārtas likuma 10.panta piekto daļu, kas nosaka, ka valsts pārvalde savā darbībā ievēro labas pārvaldības principu, **valsts un pašvaldību iestādes, administrējot to kompetencei piekritīgos atvieglojumus, izmantos AVIS.** AVIS risinājumu plānots attīstīt pakāpeniski, sākot ar pilotprojektu ar partneru pašvaldībām, valsts iestādēm, vēlāk paplašinot iesaistīto pašvaldību skaitu. AVIS varēs izmantot arī komersanti (piemēram, ēdināšanas uzņēmumi, transporta pārvadātāji, u.c. preču un pakalpojumu tirgotāji), kuri, izmantojot programmsaskarnes, varēs pieslēgties AVIS, lai no valsts un pašvaldību iestādēm saņemtu atvieglojumu nosacījumus un lai nodotu uz AVIS atpakaļ informāciju par reāli veiktajiem darījumiem (tikai elektroniski identificētu, notikušu darījumu transakcijas, nevis tirgotāja iesniegtas atskaites).  Publiskas personas finanšu līdzekļu un mantas izšķērdēšanas novēršanas likuma mērķis ir panākt, lai publiskas personas finanšu līdzekļi un manta tiktu izmantota likumīgi un atbilstoši iedzīvotāju interesēm, **novērst to izšķērdēšanu un nelietderīgu izmantošanu**, kā arī ierobežot valsts amatpersonu korupciju. Ņemot vērā, ka AVIS mērķis ir radīt informācijas sistēmu, ar kuru uzskaitīt un kontrolēt lietderīgu valsts un pašvaldību budžeta līdzekļu izlietojumu, tad AVIS normatīvo regulējumu ir nepieciešams iekļaut Publiskas personas finanšu līdzekļu un mantas izšķērdēšanas novēršanas likumā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM) un pašvaldības |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, kuriem piešķirti atvieglojumi, komersanti, kuri nodrošina pakalpojumus un preču piegādes, kuru iegādei un izmantošanai var tikt piešķirti atvieglojumi. |
| 2. | Tiesiskā regulējuma ietekme uz tautsaimniecību un administratīvo slogu | Ieviešot AVIS, tiktu nodrošināta dažādu atvieglojumu veidu dažādās jomās (piemēram, ēdināšana, transports, medicīna u.c.) integrēšana vienotajā atvieglojumu uzskaites sistēmā.  Ņemot vērā esošo pašvaldību pieredzi šādu atvieglojumu piešķiršanas sistēmu ieviešanā (Jelgavā un Ogrē), rodas līdz 30% finanšu ietaupījums, jo atvieglojumu izmantošanas gadījumu uzskaite kļūst pārskatāmāka, transakcijas kļūst izsekojamas – tas ļauj atvieglojumu devējiem ietaupītos līdzekļus novirzīt lielākam atvieglojumu saņēmēju skaitam vai arī novirzīt citu sociāla rakstura problēmu risināšanai.  Līdz ar to tiesiskais regulējums nepalielina administratīvo slogu. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 340 896 |
| 2.1. valsts pamatbudžets, t.sk. | 0 | 0 | 0 | 0 | 0 | 0 | 340 896 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | -340 896 |
| 3.1. valsts pamatbudžets | 0 | 0 | 0 | 0 | 0 | 0 | -340 896 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | -340 896 |
| 5.1. valsts pamatbudžets | 0 | 0 | 0 | -340 896 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši VARAM veiktajai sākotnējai izvērtēšanai, lai VARAM nodrošinātu AVIS darbības funkciju, saskaņā ar Ministru kabineta 2015.gada 17.novembra noteikumiem Nr.653 “ Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”, ES un Latvijas Republikas normatīvajiem aktiem par ES struktūrfondu un Kohēzijas fonda vadību un Sadarbības iestādes 2019.gada 12.aprīļa lēmumu Nr.39-2-60/3598 par projekta iesnieguma “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2.kārta” (turpmāk – PIKTAPS 2), pēc projekta beigām nepieciešams:   1. Sākot ar 2023.gadu, ik gadu nepieciešams papildu finansējums 106 959 *euro* apmērā 3 amata vietu uzturēšanai un 5 700 2023.gadā jaunu darba vietu izveidošanai:   **Atlīdzība{EKK 1000}:92 052 *euro* (3 amata vietas).**  3 sistēmanalītiķi (12.mēnešalgu grupa) (2557 euro x 3 amata vietas x 12 mēneši = 92 052 euro).  **Preces un pakalpojumi {EKK 2000}: 14 907 euro**  Kārtējie izdevumi amata vietu uzturēšanai (4 969 euro gadā x 3 amata vietas = 14 907 euro)  **Pamatkapitāla veidošana {EKK 5000} : 5 700 euro**  Jauno darba vietu datortehnikas un licenču iegādei (1 900 euro x 3 amata vietas = 5 700 euro)  Lai varētu nodrošināt AVIS fizisko, loģisko aizsardzību, sistēmas darbības monitoringu, veiktspēju, pieejamību (vismaz 98%) un integritāti definētajos rādītājos, ir nepieciešams finansējums AVIS pilnveidošanai un uzturēšanai.  Finansējums nepieciešams, lai VARAM varētu nodrošināt šādu prasību, t.sk. normatīvo aktu prasību, izpildi:   * + savlaicīgi veikt atklāto kļūdu (t.sk. drošības ievainojamību) novēršanu sistēmā, kas var izraisīt darbības, datu integritātes, drošības problēmas vai datu noplūdi;   + savlaicīgi veikt AVIS izmaiņas, kuras saistītas ar lietojamības uzlabošanu, lai nodrošinātu lietotājiem ērtu AVIS izmantošanu;   + veikt nepieciešamās izmaiņas VIRSIS gadījumos, kad tiek veikti grozījumi normatīvajos aktos. Ja izmaiņas netiek nodrošinātas, sistēmu līdz atbilstošo izmaiņu veikšanai var nākties izslēgt vai būtiski ierobežot tās funkcionalitāti. Tas var ietekmēt VARAM darbības efektivitāti, kā arī VARAM sniegto pakalpojumu kvalitāti.   2) Sākot ar 2023. gadu, kad AVIS tiks ieviests produkcijas vidē, tehniskā nodrošinājuma iegādei un uzturēšanai ik gadu nepieciešami papildus:  **Preces un pakalpojumi {EKK 2000}:**  **Informācijas sistēmu uzturēšana "EKK 2250": Programmatūras izstrādes darbi 228 237 *euro*.**  Atbilstoši PIKTAPS2 projekta detalizētajā projekta aprakstā sniegtajai informācijai, provizoriskās uzturēšanas izmaksas AVIS uzturēšanai gadā ir ieplānotas līdz 228 237 *euro* apmērā. Kopējās AVIS specializētās programmatūras izstrādes izmaksas sastāda  1 141 185 *euro*. Izvērtējot AVIS uzturēšanas izdevumus, VARAM uzskata par lietderīgu ievērot sistēmu uzturēšanas principus, kas ir norādīti informatīvā ziņojuma “Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts Ministru kabineta 2016.gada 18.augusta ārkārtas sēdē (prot. Nr.41, 2.§).  Finansējums AVIS uzturēšanai tiks pieprasīts Ministru kabineta normatīvajos aktos noteiktajā kārtībā:  1) ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu saskaņā ar Likumu par budžetu un finanšu vadību (9.1 panta otrās daļas 2.punkts)  2) sniedzot informāciju pamatbudžeta bāzes projekta sagatavošanai, tiks iekļauts finansējuma palielinājums izdevumos pabeigto ES politiku instrumentu un pārējās ārvalstu finanšu palīdzības līdzfinansēto projektu uzturēšanai saskaņā ar 11.12.2012. MK noteikumiem Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (10.4. apakšpunkts). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | AVIS darbības nodrošināšanai pēc projekta beigām nepieciešamas izveidot trīs jaunas amata vietas. | | | | | | |
| 8. Cita informācija | Ieviešot AVIS:   * **Ietaupījumi no ēdināšanas pabalstu centralizētas pārvaldības 569 307 euro gadā** (15% ietaupījums gadā no pašvaldību budžeta izpildes 2016.gadā (klasifikācijas kodu 6253 un 6322 summa - 3 795 383 \* 15% = 569 307 euro); * **Ietaupījumi no transporta pakalpojumu kompensāciju centralizētas pārvaldības 253 428 euro gadā** (15% ietaupījums gadā no pašvaldību budžeta izpildes 2016.gadā (klasifikācijas kods 6292) 1 689 517 \* 15% = 253 428 euro); * **ietaupījumi no veselības aprūpes pabalstu un sociālās aprūpes centralizētas pārvaldības 148 032 euro gadā** (5% ietaupījums gadā no pašvaldību budžeta izpildes 2016.gadā (klasifikācijas kods 6252 + 6321) 2 960 633 \* 5% = 148 032 euro); * **ietaupījumi no samaksas par aprūpi mājās centralizētas pārvaldības 508 811 euro gadā** (5% ietaupījums gadā no pašvaldību budžeta izpildes 2016.gadā (klasifikācijas kods 6411) 10 176 217 \* 5% = 508 811 euro); * **ietaupījumi no samaksa par ilgstošas sociālās aprūpes un sociālās rehabilitācijas institūciju sniegto pakalpojumu centralizētas pārvaldības 254 751 euro** (5% ietaupījums gadā no pašvaldību budžeta izpildes 2016.gadā (klasifikācijas kods 6412) 5 095 014 \* 5% = 254 751 euro); * **Atvieglojumu administrācijas resursu ietaupījumi pašvaldībās 13 464 euro gadā** (Vidējās slodzes izmaksas gadā (ieskaitot darba devēja soc. nod. 24,09%) 1122 euro mēnesī \* 12 = 13 464 *euro* gadā. * **Iestādes patērēto resursu, t. sk. klientu apkalpošanai, samazinājums, pieaugot elektroniski saņemto pakalpojumu īpatsvaram modernizējot e-pakalpojumus, PSPP un VIRSIS 31 160 euro gadā** (Uzsākto pakalpojumu skaits gadā 1 000 000. Laika patēriņš klienta apkalpošanai klātienē un pa pastu, 0,5 stundas. Valdības sektorā strādājošā vidējās darbinieka stundas izmaksas, 7 euro stundā (ieskaitot darba devēja soc. nod. 24,09%). Papīra dokumenta aprites izmaksas, 14,22 euro. Elektroniska dokumenta aprites izmaksas, 2,14 euro. Ietaupījums uz laiku un dokumentiem vienam e-pakalpojumam: 0,5 \* 7 + 14,22 – 2,14 = 15,58 *euro*. e-pakalpojumu izmantošanas gadījumu skaita lineārs pieaugums 10 gados no 0,2% līdz 2% gadā, kopā 11%. 1 000 000 \* 0,2% \* 15,58 = 31 160 *euro*); * **Sabiedrības laika un citu resursu patēriņa samazinājums, saņemot elektronizētus pakalpojumus 32 600 euro gadā** (Uzsākto pakalpojumu skaits gadā 1 000 000. Pavadītais laiks klātienes pakalpojuma saņemšanai, ceļā uz KAC, 2 stundas. Vidējās darbinieka stundas izmaksas valstī, 7 euro stundā (ieskaitot darba devēja soc. nod. 24,09%). Ceļa izmaksas, 2,30 *euro*. Viena klātienes apmeklējuma izmaksas 2\*7 + 2,30 = 16,30 *euro*. e-pakalpojumu izmantošanas gadījumu skaita lineārs pieaugums 10 gados no 0,2% līdz 2% gadā, kopā 11%. 1 000 000 \* 0,2% \* 16,30 = 32 600 *euro* gadā).   **Ņemot vērā augstāk uzskaitīto var secināt, ka valsts un pašvaldību iestādes, izmantojot AVIS, ietaupītu aptuveni 1811553 *euro* gadā.** **Pašvaldības izmantojot centralizētu atvieglojumu administrēšanu, kopumā ietaupītu aptuveni 1 734 329 *euro* gadā.** | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojektā ir ietverts deleģējums Ministru kabineta noteikumu izdošanai, kuri noteiks AVIS uzturēšanas un izmantošanas kārtību, informācijas sistēmā iekļaujamo informācijas apjomu, informācijas iekļaušanas un saņemšanas kārtību, piekļuves nodrošināšanas kārtību, kā arī iekļautās informācijas apstrādes kārtību. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 27.02.2020. tika publicēts VARAM mājas lapā. Iebildumi vai priekšlikumi par to netika saņemti. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts iestādes, pašvaldības un komersanti, kuri administrē atvieglojumu piešķiršanu iedzīvotājiem. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes vai pašvaldību institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Iesniedzējs:

Vides aizsardzības un reģionālās

attīstības ministrs J. Pūce

1. <http://www.lrvk.gov.lv/katram-nodoklu-atvieglojumam-jabut-pamatotam-un-jegpilnam/> [↑](#footnote-ref-2)